**КОМИ РЕСПУБЛИКАСА ВЕСЬКÖДЛАН КОТЫРЛÖН**

ШУÖМ

**Йӧзӧс уджӧн могмӧдан Коми Республикаса веськӧдланін йылысь**

Коми Республикаса Оланподувлӧн 90 статьяса 2 юкӧнлӧн 7 пункт да «Коми Республикаса чина йӧз да олӧмӧ пӧртысь власьт органъяс йылысь» Коми Республикаса Оланпаслӧн 26 статьяса 2 юкӧнлӧн 6 пункт серти Коми Республикаса Веськӧдлан котыр шуис:

1. Вынсьӧдны йӧзӧс уджӧн могмӧдан Коми Республикаса веськӧдланін йылысь положение.

2. Тайӧ шуӧмыс вынсялӧ сійӧс примитан лунсянь.

Коми Республикаса Юралысь В.Гайзер

Сыктывкар

2012 вося косму тӧлысь 5 лун

128 №

ВЫНСЬÖДÖМА

Коми Республикаса Веськӧдлан котырлӧн

2012 во косму тӧлысь 5 лунся 128 №-а шуӧмӧн

(содтӧд)

Йӧзӧс уджӧн могмӧдан Коми Республикаса веськӧдланін йылысь

**ПОЛОЖЕНИЕ**

I. Панас

Йӧзӧс уджӧн могмӧдан Коми Республикаса веськӧдланін (водзӧ - Веськӧдланін) лоӧ Коми Республикаса олӧмӧ пӧртысь власьт органӧн, кодi олӧмӧ пӧртӧ йӧзӧс уджӧн могмӧдан юкӧнын збыльмӧдӧм кузя, йӧзӧс уджӧн могмӧдан юкӧнын канму услуга сетӧм котыртӧм кузя канму политикалысь удж, а сідзжӧ Коми Республикаса олӧмӧ пӧртысь власьтлӧн уполномочитӧм органӧн, коді Коми Республикаса мутасын дӧзьӧритӧ да видзӧдӧ:

1) урчитӧм мында квотаӧн вермытӧмъясӧс удж вылӧ босьтӧм бӧрся, мый серти эм инӧд нуӧдны прӧверкаяс, сетны быть збыльмӧдӧм вылӧ предприсаниеяс да гижны сёрнигижӧдъяс;

2) вермытӧмъясӧс уджтӧмалысь лыдӧ пасйӧм бӧрся;

3) йӧзӧс уджӧн могмӧдан юкӧнын канму гарантияясӧн могмӧдӧм бӧрся, канму гарантияяс кындзи, кутшӧмӧс лӧсьӧдӧма «Россия Федерацияса йӧзӧс уджӧн могмӧдӧм йылысь» Россия Федерацияса Оланпаслӧн 7 статьяса 3 пунктлӧн 11 пунктулӧн.

2. Веськӧдланін аслас уджын мыджсьӧ Россия Федерацияса Оланподув, федеральнӧй оланподув оланпасъяс, федеральнӧй оланпасъяс, Россия Федерацияса Президентлӧн да Россия Федерацияса Веськӧдлан котырлӧн нормативнӧй инӧда актъяс вылӧ, Коми Республикаса Оланподув, Коми Республикаса оланпасъяс, Коми Республикаса Юралысьлӧн нормативнӧй инӧда актъяс да Коми Республикаса Веськӧдлан котырлӧн нормативнӧй инӧда актъяс вылӧ, а сiдзжӧ тайӧ Положение вылӧ.

3. Веськӧдланін вӧчӧ ассьыс уджсӧ кыдзи ас кежас, сідзи и федеральнӧй олӧмӧ пӧртысь власьт органъяскӧд, Коми Республикаса канму органъяскӧд, меставывса асвеськӧдлан органъяскӧд, ӧтйӧза ӧтувъяскӧд да мукӧд организациякӧд йитӧд кутӧмӧн.

4. Веськӧдланін видзӧм вылӧ рӧскодыс могмӧдсьӧ Коми Республикаса республиканскӧй сьӧмкуд тшӧт весьтӧ да йӧзӧс уджӧн могмӧдан юкӧнӧ федеральнӧй сьӧмкудйысь воӧм Россия Федерацияӧн сетӧм уджмогъяс збыльмӧдӧм вылӧ субвенцияясӧн.

5. Веськӧдланiн лоӧ юридическӧй кывкутысьӧн, сылӧн эм печать Коми Республикаса государственнӧй канпас серпасалӧмӧн да аслас нимӧн коми да роч кывъяс вылын, урчитӧм образеца мукӧд печать, штамп да бланок, Россия Федерацияса оланпастэчас серти восьтӧм тшӧтъяс.

6. Веськӧдланiн олӧмӧ пӧртӧ йӧзӧс уджӧн могмӧдан юкӧнын Коми Республикаса канму казённӧй учреждениеяс, Коми Республикаса асшӧр канму учреждениеяс серти учредительлысь могъяссӧ да уджмогъяссӧ (водзӧ - канму учреждениеяс).

7. Веськӧдланінлӧн инпас (юридическӧй инпас): Сыктывкар, Интернациональнӧй ул., 108а к.

II. Шӧр могъяс

8. Веськӧдланінлӧн шӧр могъясӧн лоӧны:

1) видзны республикаса удж рынокын зумыд да веськӧдлана ситуация;

2) отсавны удж корсьысь гражданалы аддзыны удж;

3) могмӧдны удж корсигӧн да кадысь водз пенсия вылӧ петігӧн уджтӧмалысь гражданаӧс социальнӧй отсӧгӧн;

4) кыпӧдны уджалан йӧзлысь качествосӧ, кодъяс вӧзйӧны ассьыныс услугаяссӧ удж рынокын;

5) кыпӧдны уджавтӧм гражданалысь удж дорӧ ышӧдӧм.

III. Канму уджъяс

9. Тайӧ Положениелӧн II юкӧдын индӧм могъяс збыльмӧдӧм серти Веськӧдланін олӧмӧ пӧртӧ татшӧм канму удж:

1) Коми Республикаса мутасын дӧзьӧритӧ да видзӧдӧ:

а) урчитӧм мында квотаӧн вермытӧмъясӧс удж вылӧ босьтӧм бӧрся, мый серти эм инӧд нуӧдны прӧверкаяс, сетны быть збыльмӧдӧм вылӧ предприсаниеяс да гижны сёрнигижӧдъяс;

б) вермытӧмъясӧс уджтӧмалысь лыдӧ пасйӧм бӧрся;

в) йӧзӧс уджӧн могмӧдан юкӧнын канму гарантияясӧн могмӧдӧм бӧрся, канму гарантияяс кындзи, кутшӧмӧс лӧсьӧдӧма «Россия Федерацияса йӧзӧс уджӧн могмӧдӧм йылысь» Россия Федерацияса Оланпаслӧн 7 статьяса 3 пунктлӧн 11 пунктулӧн.

2) збыльмӧдӧ канму учреждениеясӧн сетӧм канму услугаяс котыртӧм кузя удж:

а) нуӧдӧ гражданалы лӧсялана удж корсьӧмын, а удж сетысьлы – колана уджалысьяс аддзӧмын отсалӧм кузя мероприятиеяс;

б) юӧртӧ Коми Республикаса удж рынокын серпас йылысь;

в) котыртӧ вакансияяслысь да велӧдан уджалан местаяслысь ярмангаяс;

г) уджсикас серти туйдӧ гражданаӧс удж (уджсикас) юкӧн бӧрйӧм, удж аддзӧм, уджсикасӧ велӧдчӧм могысь;

д) сетӧ уджтӧмалысь гражданалы психологическӧй отсӧг;

е) ыстӧ уджтӧмалысь гражданаӧс уджсикасӧ велӧдӧм, выльысь велӧдӧм да квалификация кыпӧдӧм вылӧ, сы лыдын мӧд местаын велӧдчӧм вылӧ;

ж) мынтӧ урчитӧм пӧрадок серти уджтӧмалысьясӧн шуӧм гражданалы социальнӧй мынтӧмъяс;

з) котыртӧ гражданалы, кодъясӧс пасйӧма лӧсялана удж корсьӧм могысь уджӧн могмӧдан службаса органъясын, да уджтӧмалысь гражданалы мынтана общественнӧй уджъяс;

и) аддзӧ недыр кадся удж 14-сянь 18 арӧсӧдз тыр арлыдтӧм гражданалы велӧдчӧмысь прӧст кадӧ, уджтӧмалысь гражданалы, кодъяслы оз сюр уджыс, улыс тшупӧда уджсикасӧ да шӧр тшупӧда уджсикасӧ велӧдан учреждениеяс помалысьяс пиысь 18-сянь 20 арӧсӧдз уджтӧмалысь гражданалы, кодъяс медводдзаысь корсьӧны удж;

к) социальнӧя адаптируйтӧ удж рынокын уджтӧмалысь гражданаӧс;

л) отсалӧ уджтӧмалысь гражданалы могмӧдны асьнысӧ уджӧн, тшӧтш гражданалы, кодъясӧс урчитан пӧрадок серти лыддьӧма уджтӧмалысьясӧн, да гражданалы, кодъясӧс урчитан пӧрадокын лыддьӧма уджтӧмалысьясӧн да кодъяс уджсикасӧ велӧдчисны, выльысь велӧдчисны да квалификация кыпӧдісны уджӧн могмӧдан службаса органъяс ыстӧм серти, юридическӧй кывкутысьӧн, асшӧр уджалысьӧн либӧ крестьянин (фермер) овмӧс нуӧдысьӧн канмусянь найӧс пасйигӧн ӧтчыдысь сьӧмӧн отсӧг, а сідзжӧ канмусянь торъя пасйигӧн документъяс дасьтӧм вылӧ ӧтчыдысь сьӧмӧн отсӧг;

м) отсалӧ уджтӧмалысь гражданалы мӧдлаӧ мунӧмын да уджтӧмалысь гражданалы да налӧн ас котырӧ пырысьяслы мӧдлаӧ овмӧдчӧмын Коми Республикаса канму казённӧй учреждениеясӧн - йӧзӧс уджӧн могмӧдан шӧринъясӧн ыстӧм серти уджавны пырӧм могысь;

н) сетӧ Россия Федерацияын суйӧрсайса гражданалӧн инӧда оланног йылысь оланпастэчас серти суйӧрсайса уджалысьясӧс кыскӧм да найӧс уджӧдӧм йылысь кывкӧртӧдъяс;

3) котыртӧ колана удж корсьӧмын отсӧг сетӧм могысь канму учреждениеясӧн гражданаӧс пасйӧмын, а сідзжӧ пасйӧ уджтӧмалысь гражданаӧс;

4) збыльмӧдӧ уджтӧмалысь гражданаӧс уджсикасӧ велӧдӧм кузя канму учреждениеясӧн нуӧдӧм серти (уджтӧмалысь гражданаӧс налӧн воддза уджсикас, велӧдчӧм серти, мужичӧй али нывбаба, арлыд да мукӧд социально-демографическӧй характеристика кузя группаяс вылӧ юклӧмӧн налы удж корсьӧмын позяна бурджык отсӧг сетӧм могысь удж рынокын артмӧм серпас тӧд вылын кутӧмӧн) торъя мероприятиеяс;

5) индӧ уджтӧмалысь гражданалы уджсикасӧ велӧдӧм, выльысь велӧдӧм да квалификация кыпӧдӧм вылӧ медколана уджъяслысь (уджсикасъяслысь) лыддьӧг;

6) котыртӧ нывбабаяслы, кодъяс быдтӧны куим арӧсӧдз кагаӧс, уджсикасӧ велӧдӧм, выльысь велӧдӧм да квалификация кыпӧдӧм;

7) прӧверитӧ канму учреждениеяс, сетӧ быть збыльмӧдӧм вылӧ йӧзӧс уджӧн могмӧдӧм йылысь оланпастэчас торкӧмъяс бырӧдӧм йылысь предписаниеяс вермытӧмъясӧс уджтӧмалысь лыдӧ пасйигӧн, йӧзӧс уджӧн могмӧдан юкӧнын канмусянь гарантияяс сетігӧн, кыскӧ мыжа йӧзӧс кывкутны Россия Федерацияса оланпастэчас серти;

8) канму учреждениеясын прверкалӧн кывкӧртӧдъяс серти дасьтӧ йӧзӧс уджӧн могмӧдӧм йылысь оланпастэчас торкӧмъяслысь лоӧмторъяс да помкаяс бырӧдӧм кузя да гражданалысь торкӧм инӧдъяс бӧр сетӧм кузя примитӧм мераяс индӧмӧн актъяс;

9) йӧзӧс уджӧн могмӧдӧм йылысь оланпастэчас торкӧмъяслысь помкаяс анализируйтӧмын да йӧзӧс уджӧн могмӧдӧм йылысь оланпастэчасӧн вӧдитчан практикаын ӧтвывтӧм кывкӧртӧдъяс серти дасьтӧ да ыстӧ олӧмӧ пӧртысь власьтлӧн федеральнӧй органӧ, кодъяслӧн могъясӧн лоӧны йӧзӧс уджӧн могмӧдӧмын да уджтӧмалӧмын канму политика лӧсьӧдӧм да нормативнӧй да инӧда веськӧдлӧм, Коми Республикаса Веськӧдлан котырӧ йӧзӧс уджӧн могмӧдӧм йылысь оланпастэчас бурмӧдӧм кузя вӧзйӧмъяс;

10) лӧсьӧдӧ да збыльмӧдӧ йӧзӧс уджӧн бурджыка могмӧдан мераяс, йӧзӧс уджӧн могмӧдӧмын отсӧг сетан юкӧнын содтӧд мероприятиеяс;

11) Коми Республикаса удж рынок серпаслы нуӧдӧ мониторинг да лӧсьӧдӧ прогнознӧй донъялӧм;

12) лӧсьӧдӧ торъя мога республиканскӧй уджтасъяс, ведомствоса уджтасъяс, кытчӧ пырӧны гражданаӧс уджӧн могмӧдӧм кузя мероприятиеяс, сы лыдын гражданалы, кодъясӧс вермасны удж вылысь мездыны, а сiдзжӧ гражданалы, кодъяслы ёна колӧ социальнӧй отсӧг да кодъяс сьӧкыда аддзӧны удж, уджӧн могмӧдан уджтасъяс;

13) артмӧдӧ Коми Республика мутасын йӧзӧс уджӧн могмӧдан юкӧнын канму услугаяс босьтысьясӧн регистрлысь ӧтувъя сегмент;

14) Веськӧдланінса удж могмӧдӧм вылӧ збыльмӧдӧ вузӧс вайӧм, уджъяс вӧчӧм, услугаяс сетӧм вылӧ заказъяс иналӧм кузя канму заказчиклысь мог;

15) йӧзӧс уджӧн могмӧдан юкӧнын лӧсьӧдӧ да сетӧ Коми Республикаса Юралысьлы, Коми Республикаса Веськӧдлан котырлы нормативнӧй инӧда актъяслысь балаяс;

16) лӧсьӧдӧ да примитӧ Веськӧдланінлӧн компетенция дорӧ йитчысь юалӧмъяс кузя инӧда актъяс;

17) лӧсьӧдӧ да сетӧ Коми Республикаса экономика сӧвмӧдан министерствоӧ Коми Республикаса уджалан ресурсъяслысь баланс прогнозируйтӧм;

18) нуӧдӧ Веськӧдланiнлӧн уджалiгӧн артмӧм архивса документъяс комплектуйтӧм, видзӧм, учётӧ босьтӧм да наӧн вӧдитчӧм кузя удж;

19) урчитӧ Веськӧдланiнса чина йӧзлысь лыддьӧг, кодъяслӧн эм инӧд дасьтыны административнӧй инӧд торкалӧмъяс йылысь сёрнигижӧдъяс, мый индӧма федеральнӧй оланпастэчас серти Россия Федерацияса субъектъяслӧн олӧмӧ пӧртысь власьт органъяслӧн уджмогъясӧ, кодъяс збыльмӧдӧны йӧзӧс уджӧн могмӧдан юкӧнын Россия Федерациялысь сетӧм уджмогъяс;

20) дасьтӧ йӧзӧс уджӧн могмӧдан юкӧнын административнӧй инӧд торкалӧмъяс йылысь сёрнигижӧдъяс;

21) сетӧ Россия Федерацияса Веськӧдлан котырӧн уполномочитӧм олӧмӧ пӧртысь власьт федеральнӧй органӧ:

а) йӧзӧс уджӧн могмӧдан юкӧнын субвенцияяс видзӧм йылысь, торъя мога виччысяна лыдпасъяс шедӧдӧм йылысь да гражданалы социальнӧй мынтӧмъясӧн могмӧдӧм йылысь, кодъясӧс урчитан пӧрадок серти шуӧма уджтӧмалысьясӧн, урчитӧм форма серти отчёт;

б) йӧзӧс уджӧн могмӧдан юкӧнын Россияса Федедерациялы сетӧм уджмогъяс збыльмӧдан юкӧнын Коми Республикаса нормативнӧй инӧда актъяслысь экземляръяс;

в) юӧръяс (сы лыдын юӧръяслӧн база), мыйяс колӧны йӧзӧс уджӧн могмӧдӧмын канму услугаяс босьтысьяслысь регистръяс дасьтiгӧн;

г) йӧзӧс уджӧн могмӧдан юкӧнын мукӧд юӧр, мый урчитӧма Россия Федерацияса Веськӧдлан котырӧн уполномочитӧм олӧмӧ пӧртысь власьт федеральнӧй органлӧн нормативнӧй инӧда актъясӧн;

22) сетӧ олӧмӧ пӧртысь власьтлӧн торъя уполномочитан федеральнӧй органӧ альтернативнӧй гражданскӧй служба котыртӧм юалӧмъяс кузя юӧр;

23) артмӧдӧ да сетӧ Россия Федерациялӧн йӧзлысь дзоньвидзалун видзан да йӧзлы отсӧг сетан министерствоӧ Коми Республикасянь суйӧрсайса уджалысьясӧс кыскӧмын коланлун йылысь вӧзйӧмъяс, сы лыдын медлӧсялана уджсикасъяс да специальностьяс йылысь, мыйяс кыскӧны суйӧрсайса уджалысьясӧс;

24) нуӧдӧ Веськӧдланінса уджалысьяслы мобилизационнӧй дасьлун да мобилизация, воинскӧй учёт да бронируйтӧм кузя мероприятиеяс;

25) нуӧдӧ Веськӧдланінын войтырӧс дорйӧм кузя мероприятиеяс Коми Республикаын войтырӧс дорйӧм котыртӧм да нуӧдӧм йылысь положение серти, мый вынсьӧдӧма Коми Республикаса Юралысьлӧн 2008 во йирым тӧлысь 13 лунся 97 №-а Индӧдӧн;

26) Россия Федерацияса оланпастэчас да Коми Республикаса нормативнӧй инӧда актъяс серти нуӧдӧ конфиденциальнӧй сяма информационнӧй ресурсъяс видзӧм, сы лыдын быд морт вылӧ даннӧйяс, юӧръяс, мый лоӧ канмулӧн гусяторйӧн, а сідзжӧ Коми Республикаса йӧзӧс уджӧн могмӧдан службалӧн органъяслысь ӧтувъя информационнӧй система артмӧдӧм кузя мероприятиеяс;

27) нуӧдӧ терроризмысь да экстремизмысь ӧлӧдӧм кузя, наысь лоӧмторъяс позянаӧдз бырӧдӧм кузя мероприятиеяс Коми Республикаын терроризмлы паныд удж нуӧдысь комиссиялӧн решениеяс серти;

28) нуӧдӧ «Удж видзан юкӧнын ӧткымын юалӧм йылысь» Коми Республикаса Веськӧдлан котырлӧн 2008 во тӧвшӧр тӧлысь 29 лунся 16 №-а шуӧмӧн индӧм компетенцияын Коми Республикаса мутасын удж видзан юкӧнын канму политикалысь шӧр туйвизьяс збыльмӧдӧм кузя мероприятиеяс;

29) котыртӧ да збыльмӧдӧ Веськӧдланінын да канму учреждениеясын пӧжарнӧй безопасносьт кузя мераяс;

30) збыльмӧдӧ Коми Республикаса Юралысьлӧн, Коми Республикаса Веськӧдлан котырлӧн решениеяс серти мукӧд мог.

IV. Канму услугаяс

10. Веськӧдланін сетӧ татшӧм канму услугаяс:

1) видлалӧ гражданасянь Веськӧдланінӧ воӧм шыӧдчӧмъяс;

2) сетӧ Веськӧдланінса архив документъясӧн вӧдитчысьяслӧн корӧм кузя архив справкаяс либӧ архив документъяслысь копияяс;

3) юӧртӧ Коми Республикаса удж рынокын серпас йылысь.

V. Инӧдъяс

11. Канму могъяс збыльмӧдӧм, канму услугаяс сетӧм могысь урчитӧм удж юкӧнын Веськӧдланінлӧн эм инӧд:

 1) корны да босьтны канму власьтлӧн органъяссянь, меставывса асвеськӧдлан органъяссянь, а сідзжӧ организацияяссянь, чина йӧзсянь, гражданасянь колана юӧръяс, кутшӧмъяс колӧны Веськӧдланін компетенцияӧ пырысь юалӧмъяс кузя решениеяс примитӧм вылӧ;

2) урчитӧм пӧрадок серти корны наука да мукӧд организацияӧс, учёнӧйясӧс да специалистъясӧс Веськӧдланінлӧн удж юкӧнӧ пырысь юалӧмъяс видлалiгӧн;

3) котыртны Веськӧдланінлӧн удж юкӧнӧ пырысь юалӧмъяс видлалiгӧн координируйтан, сӧвещательнӧй да экпертнӧй органъяс (сӧветъяс, комиссияяс да уджалан группаяс, коллегиеяс);

4) нуӧдны йӧзӧс уджӧн могмӧдӧм, удж миграция юалӧмъяс серти семинаръяс, сӧвещаниеяс да мукӧд мероприятие;

5) ыстыны лӧсялана канму власьт органъясӧ, сы лыдын инӧд видзан органъясӧ материалъяс да вӧзйӧмъяс, кутшӧмъяс инмӧны организацияяслы, налӧн чина йӧзлы, а сiдзжӧ торъя йӧзлы, кодъяс торкисны Россия Федерацияса оланпастэчас да Коми Республикаса оланпастэчас, лӧсялана решение примитӧм могысь;

6) гӧгӧрвоӧдӧ нормативнӧй инӧда актъясӧн вӧдитчӧм кузя, кутшӧмъясӧс олӧмӧ пӧртӧ Веськӧдланін;

7) лӧсьӧдны отличие пасъяс да ведомственнӧй наградаяс да сетны найӧс гражданалы урчитӧм уджын ыджыд вермӧмъясысь.

VI. Удж котыртӧм

12. Веськӧдланінӧн веськӧдлӧ начальник (водзӧ – Веськӧдланінса начальник), кодӧс индӧ чинӧ да мездӧ чинысь Коми Республикаса Юралысь.

13. Веськӧдланінса начальник:

1) веськӧдлӧ Веськӧдланінса уджӧн ӧткӧн веськӧдлан подув вылын, ачыс кывкутӧ Веськӧдланiнлы индӧм удж да могъяс олӧмӧ пӧртӧм вӧсна;

2) вынсьӧдӧ штатнӧй расписание да Веськӧдланiн видзӧм вылӧ рӧскод смета медыджыд штат лыд серти да лӧсялана финансӧвӧй во вылӧ Коми Республикаса республиканскӧй сьӧмкудйын артыштӧм бюджетнӧй ассигнование мында;

3) юклӧ аслас вежысьяс костын могъяс, вынсьӧдӧ Веськӧдланiнлӧн тэчаса юкӧдувъяс йылысь положениеяс, а сiдзжӧ Веськӧдланiнын уджалысьяслысь чина могъяс да чина уджаланартъяс;

4) индӧ чинӧ да мездӧ чинысь Веськӧдланiнын уджалысьясӧс, кырымалӧ, вежлалӧ да киритӧ накӧд служебнӧй контрактъяс да уджалан сёрнитчӧмъяс;

5) индӧ чинӧ да мездӧ чинысь канму учреждениеӧн юрнуӧдысьясӧс, кырымалӧ, вежлалӧ да киритӧ накӧд уджалан сёрнитчӧмъяс;

6) вынсьӧдӧ урчитӧм штат лыд да уджысь мынтысян фонд мында канму учреждениеяслысь тэчассӧ да штатнӧй расписаниесӧ;

7) видлалӧ да вынсьӧдӧ канму учреждениеяслысь рӧскод сметаяс, отчётъяс да балансъяс;

8) йӧзӧдӧ Веськӧдланiнлӧн удж кузя юалӧмъяс серти тшӧктӧдъяс да тшӧктӧмъяс;

9) решайтӧ урчитан пӧрадокӧн Веськӧдланiнын уджалысьяс да канму учреждениеясын юрнуӧдысьяс дорӧ оланпастэчас серти дисциплинарнӧя мыждан да ошкан мераяс йылысь юалӧмъяс;

10) петкӧдлӧ эсканпастӧг Веськӧдланiнӧс канму власьт органъяскӧд, Коми Республикаын меставывса асвеськӧдлан органъяскӧд да организацияяскӧд йитӧдъясын, ёрдъясын, сетӧ эсканпасъяс, восьтӧ оланпастэчасӧн урчитӧм пӧрадок серти Веськӧдланiнлысь тшӧтъяс, вӧчӧ сделкаяс, сы лыдын кырымалӧ сёрнитчӧмъяс, да оланпастэчасӧн артыштӧм мукӧд юридическӧй действие;

11) решайтӧ канму гражданскӧй служба йылысь оланпастэчас серти Веськӧдланінын канму гражданскӧй служба мунӧмкӧд йитчӧм юалӧмъяс;

12) сӧгласуйтӧ Веськӧдланiнын да канму учреждениеясын зэв бур уджалысьяслы Россия Федерацияса канму наградаяс да Коми Республикаса канму наградаяс вылӧ представлениеяс;

13) могмӧдӧ урчитан пӧрадокӧн Веськӧдланінлӧн удж йылысь юӧрӧн;

14) колана ногӧн збыльмӧдӧ Коми Республикалӧн Юралысьлысь да Коми Республикаса Веськӧдлан котырлысь кесйӧгъяссӧ, кутшӧмъясӧс сетӧмаӧсь Россия Федерацияса Президентлысь кесйӧгъяс да индӧмъяс олӧмӧ пӧртӧм могысь, Веськӧдланінлӧн удж юкӧнӧ пыртӧм юалӧмъяс кузя «Россия Федерацияса Президентлӧн кесйӧгъяс да индӧмъяс бурджыка збыльмӧдӧм вылӧ мераяс йылысь» 2011 во рака тӧлысь 28 лунся 352 №-а Россия Федерацияса Президентлӧн Индӧд збыльмӧдӧм серти;

15) вӧчӧ оланпастэчас серти мукӧд уджмог.

14. Веськӧдланінса юрнуӧдысьлӧн эм вежысьяс, кодъясӧс индӧны чинӧ да мездӧны чинысь Россия Федерацияса оланпастэчасӧн да Коми Республикаса оланпастэчасӧн урчитӧм пӧрадок серти.

Веськӧдланінса начальникӧс вежысьяс уджалӧны эсканпастӧг Веськӧдланiнлӧн нимсянь Веськӧдланінса начальникӧн урчитӧм инӧдъяс да могъяс серти.

Кутшӧмкӧ кад начальник кор абу, сэки сылысь могъяссӧ пӧртӧ олӧмӧ Веськӧдланiнса начальникӧс вежысьяс пиысь ӧти Веськӧдланiнса начальникӧн решитӧм серти.

Кор эм Веськӧдланiнса начальниклӧн прӧст чин, Веськӧдланiнса начальниклысь могъяссӧ олӧмӧ пӧртӧм йылысь решение примитӧ Коми Республикаса Юралысь.

15. Веськӧдланiнлысь медыджыд штат лыдсӧ урчитӧ Коми Республикаса Веськӧдлан котыр.

16. Веськӧдланiнлӧн котыртан тэчасӧ пырӧ татшӧм тэчаса юкӧдувъяс:

1) удж корсьӧм, удж формаяс сӧвмӧдан да гражданалы социальнӧй отсӧг сетан юкӧн;

2) бухгалтерскӧй учёт да финансъяс юкӧн;

3) инӧд ладмӧдан да персоналӧн веськӧдлан юкӧн;

4) уджтӧмалысь гражданалы уджсикасӧ велӧдан, психологическӧй отсӧг сетан да велӧдчигӧн методическӧя могмӧдан юкӧн;

5) автоматизируйтӧм юӧртан системаяс юкӧн;

6) статистика сектор;

7) овмӧсӧн могмӧдан сектор.

Веськӧдланінлысь тэчас вынсьӧдӧ Коми республикаса Юралысь.

17. Оланпастэчас серти Коми Республика мутасын видзӧдӧм да дӧзьӧритӧм вылӧ Веськӧдланінын уполномочитӧм чина йӧз дорӧ пырӧны: Веськӧдланінса начальник, Веськӧдланінса начальникӧс медводдза вежысь, Веськӧдланінса юкӧнъяслӧн начальникъяс, а сідзжӧ Веськӧдланінса мукӧд канму гражданскӧй служащӧй, кодъяс уджалӧны Коми Республикаса канму гражданскӧй службаын старшӧй группа чинъяслӧн «специалистъяс» категориялысь чинъясын.

18. Веськӧдланінлӧн пытшкӧсса удж котыртӧмыс индыссьӧ Веськӧдланінса уджаланартӧн.

Н. Воробьева - 15 644 пас